સાબરમતી રિવરફ્રન્ટ ઇસ્ટ પોલીસ સ્ટેશનમાં પ્રાથમિક સુવિધાઓ ન હોવાના કારણે પોલીસ કર્મીઓ પાણીના જગ મંગાવે છે અને તેમણે શૌચાલય માટે પોલીસ સ્ટેશનથી દોઢ કિલોમીટર દૂર આવેલા રિવરફ્રન્ટના શૌચાલયમાં જવું પડે છે. રાત્રિના સમયે રિવરફ્રન્ટ ગાર્ડનના ગેટ બંધ રહેતા મહિલા પોલીસને વધારે મુશ્કેલીનો સામનો કરવો પડે છે. પોલીસ કર્મીની આ તકલીફથી પોલીસ ઉચ્ચ અધિકારીઓ પણ જાણકાર છે છતાં પણ કોઈ નિવેડો ન આવતા હાલાકી વચ્ચે પણ પોલીસ કર્મીઓ પોતાની ફરજ બજાવી રહ્યા છે.